title: Komisijas Īstenošanas regula (ES) 2019/324 (2019. gada 25. februāris), ar ko attiecībā uz apstiprinājuma periodu pagarināšanu darbīgajām vielām bifentrīnam, karboksīnam, FEN 560 (saukta arī par grieķu sierāboliņu vai grieķu sierāboliņa sēklu pulveri), piparu putekļu pēcekstrakcijas atlikumam un nātrija alumīnija silikātam groza Īstenošanas regulu (ES) Nr. 540/2011 (Dokuments attiecas uz EEZ.)

text:
                  26.2.2019

                  LV

                  Eiropas Savienības Oficiālais Vēstnesis

                  L 57/1

         KOMISIJAS ĪSTENOŠANAS REGULA (ES) 2019/324
         (2019. gada 25. februāris),
         ar ko attiecībā uz apstiprinājuma periodu pagarināšanu darbīgajām vielām bifentrīnam, karboksīnam, FEN 560 (saukta arī par grieķu sierāboliņu vai grieķu sierāboliņa sēklu pulveri), piparu putekļu pēcekstrakcijas atlikumam un nātrija alumīnija silikātam groza Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
         tā kā:

                     (1)

                     Komisijas Īstenošanas regulas (ES) Nr. 540/2011 (2) pielikuma A daļā norādītas darbīgās vielas, kuras uzskata par apstiprinātām saskaņā ar Regulu (EK) Nr. 1107/2009. Komisijas Īstenošanas regulas (ES) Nr. 540/2011 pielikuma B daļā norādītas darbīgās vielas, kuras apstiprinātas saskaņā ar Regulu (EK) Nr. 1107/2009.

                     (2)

                     Ar Komisijas Īstenošanas regulu (ES) 2017/195 (3) darbīgās vielas bifentrīna apstiprinājuma periods tika pagarināts no 2019. gada 31. jūlija līdz 2021. gada 31. jūlijam.

                     (3)

                     Ar Komisijas Īstenošanas regulu (ES) 2017/195 darbīgo vielu piparu putekļu pēcekstrakcijas atlikuma un nātrija alumīnija silikāta apstiprinājuma periods tika pagarināts no 2019. gada 31. augusta līdz 2020. gada 31. augustam.

                     (4)

                     Ar Komisijas Īstenošanas regulu (ES) 2018/1266 darbīgās vielas karboksīna apstiprinājuma periods tika pagarināts no 2021. gada 31. maija līdz 2023. gada 31. maijam (4).

                     (5)

                     Ar Komisijas Īstenošanas regulu (ES) 2018/184 (5) darbīgās vielas FEN 560 (saukta arī par grieķu sierāboliņu vai grieķu sierāboliņa sēklu pulveri) apstiprinājuma periods tika pagarināts no 2020. gada 31. oktobra līdz 2021. gada 31. oktobrim.

                     (6)

                     Darbīgo vielu bifentrīna, karboksīna, FEN 560 (saukta arī par grieķu sierāboliņu vai grieķu sierāboliņa sēklu pulveri), piparu putekļu pēcekstrakcijas atlikuma un nātrija alumīnija silikāta apstiprinājuma atjaunošanas pieteikumi tika iesniegti saskaņā ar Komisijas Īstenošanas regulas (ES) Nr. 844/2012 (6) 1. pantu. Taču minētās regulas 6. pantā prasītā papildu dokumentācija, kas pamatotu pieteikumu uz piparu putekļu pēcekstrakcijas atlikuma un nātrija alumīnija silikāta apstiprinājuma atjaunošanu, netika iesniegta. Par bifentrīnu, karboksīnu un FEN 560 (sauktu arī par grieķu sierāboliņu vai grieķu sierāboliņa sēklu pulveri) pieteikuma iesniedzēji apstiprinājuši, ka tie vairs neatbalsta darbīgo vielu apstiprinājuma atjaunošanu.

                     (7)

                     Ņemot vērā Regulas (EK) Nr. 1107/2009 17. panta pirmo daļu, minēto darbīgo vielu apstiprinājuma periodu pagarinājumi, kas paredzēti ar Īstenošanas regulu (ES) 2017/195, (ES) 2018/1266 un (ES) 2018/184, vairs nav pamatoti. Tāpēc ir lietderīgi noteikt, ka bifentrīna, karboksīna, FEN 560 (saukta arī par grieķu sierāboliņu vai grieķu sierāboliņu sēklu pulveri), piparu putekļu pēcekstrakcijas atlikuma un nātrija alumīnija silikāta apstiprinājums beidzas datumā, kurā tas būtu beidzies, ja netiktu pagarināts.

                     (8)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 25. februārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (3)  Komisijas 2017. gada 3. februāra Īstenošanas regula (ES) 2017/195, ar ko attiecībā uz vairāku Īstenošanas regulas (ES) Nr. 686/2012 pielikuma B daļas sarakstā norādītu darbīgo vielu apstiprinājuma periodu pagarināšanu groza Īstenošanas regulu (ES) Nr. 540/2011 (atjaunināšanas programma AIR IV) (OV L 31, 4.2.2017., 21. lpp.).

            (4)  Komisijas 2018. gada 20. septembra Īstenošanas regula (ES) 2018/1266, ar ko attiecībā uz apstiprinājuma periodu pagarināšanu darbīgajām vielām 1-dekanols, 6-benziladenīns, alumīnija sulfāts, azadiraktīns, bupirimāts, karboksīns, kletodims, cikloksidims, dazomets, diklofops, ditianons, dodīns, fenazakvīns, fluometurons, flutriafols, heksitiazokss, himeksazols, indolilsviestskābe, izoksabens, kalcija polisulfīds (sērkaļķis), metaldehīds, paklobutrazols, pencikurons, sintofēns, taufluvalināts un tebufenozīds groza Īstenošanas regulu (ES) Nr. 540/2011 (OV L 238, 21.9.2018., 81. lpp.).

            (5)  Komisijas 2018. gada 7. februāra Īstenošanas regula (ES) 2018/184, ar ko attiecībā uz apstiprinājuma periodu pagarināšanu darbīgajām vielām FEN 560 (saukta arī par grieķu sierāboliņu vai grieķu sierāboliņa sēklu pulveri) un sulfurilfluorīdu groza Īstenošanas regulu (ES) Nr. 540/2011 (OV L 34, 8.2.2018., 10. lpp.).

            (6)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            PIELIKUMS
            Īstenošanas regulas (ES) Nr. 540/2011 pielikumu groza šādi:

                        1)

                        pielikuma A daļu groza šādi:

                                    a)

                                    239. rindas “Piparu putekļu pēcekstrakcijas atlikums (PDER)” sestajā slejā “Apstiprināšanas termiņa beigas” datumu aizstāj ar “2019. gada 31. augusts”;

                                    b)

                                    253. rindas “Nātrija alumīnija silikāts” sestajā slejā “Apstiprināšanas termiņa beigas” datumu aizstāj ar “2019. gada 31. augusts”;

                                    c)

                                    308. rindas “FEN 560 (saukta arī par grieķu sierāboliņu vai grieķu sierāboliņa sēklu pulveri)” sestajā slejā “Apstiprināšanas termiņa beigas” datumu aizstāj ar “2020. gada 31. oktobris”;

                                    d)

                                    337. rindas “Karboksīns” sestajā slejā “Apstiprināšanas termiņa beigas” datumu aizstāj ar “2021. gada 31. maijs”;

                        2)

                        pielikuma B daļā 23. rindas “Bifentrīns” sestajā slejā “Apstiprināšanas termiņa beigas” datumu aizstāj ar “2019. gada 31. jūlijs”.